Ingen pause. Tunge løft. Tvunget til selv at finde en afløser ved sygdom.

Sådan lyder nogle af de kritisable vilkår, som HK og 3F's jobpatrulje er stødt på i forbindelse under en sommerkampagne.

I Fredericia, på Fyn og øerne har man fået den første opgørelse fra den landsdækkende undersøgelse. Her har man interviewet 362 ungarbejdere.

Læs også : Unge pukler for hårdt

Unødvendigt slid

70 procent heraf arbejder under kritisable forhold, der er med til at slide unødvendigt på de unge, mener Camilla Rasmussen, der er lokalkoordinator af undersøgelsen.

- Det er helt tydeligt at se, hvordan arbejdsforholdene påvirker de unge allerede tidligt i deres arbejdsliv, siger hun.

"Det er helt tydeligt at se, hvordan arbejdsforholdene påvirker de unge allerede tidligt i deres arbejdsliv" camilla rasmussen, lokalkoordinator

De ungarbejdere, der for eksempel laver tunge løft, skub og andet arbejdet, der kan være farligt, har nemlig oftere oplevet skader forårsaget af arbejdet.

- Og det er slemt, for de unge skal ikke bare holde til et længere arbejdsliv, men de bliver også tyve år ældre, og så er det vigtigt at kroppen holder til det hele, siger hun.

Læs også : Usle arbejdsforhold i modebutikker

Kender ikke til rettighederne

Ifølge Camilla Rasmussen kender de unge ikke til deres rettigheder.

- Mange ungarbejdere tror, at man skal være fyldt 18 år eller arbejde fuldtid, før man blive medlem af en fagforening, siger hun.

Men man kan dot blive medlem, selvom man kun er 17 år og arbejder otte timer om ugen. Og det kan måske være en god idé at melde sig ind i en fagforening, selvom der blot er tale om et fritidsjob.

- Vi kan jo se, at der er mange potentielle sager, der kan føres mod arbejdsgivere, og hvis man er medlem, får man både vejledning og støtte af fagforeningen, forklarer Camilla Rasmussen.

Læs også : Fokus på arbejdsforhold for de unge i sommerlandet

Grove sager

I en enkelt sag oplevede jobpatruljen en ungarbejder, der arbejdede et sted, hvor der blev serveret alkohol. Det er ikke tilladt, og den sag bliver meldt til politiet.